11 दिसम्बर 1968 में उत्तर प्रदेश के भदोही जनपद के भिखारीरामपुर गाँव में जन्मे बोधिसत्व के अब तक चार कविता संकलन प्रकाशित हैं, जिनके नाम ‘सिर्फ कवि नहीं’, ‘हम जो नदियों का संगम हैं’, 'दुःखतन्त्र' और 'ख़त्म नहीं होती बात' है। बोधिसत्व हिन्दी वाले हैं, जो साहित्य और सिनेमा दोनों में बराबर दखल रखते हैं। ये यूजीसी के फ़ैलो रहे और इलाहाबाद विश्वविद्यालय के हिन्दी विभाग से किया गया शोध प्रबन्ध तार सप्तक कवियों की कविता और काव्य सिद्धान्त पुस्तक के रूप में प्रकाशित है।
बोधिसत्य को कविता के लिए भारत भूषण अग्रवाल पुरस्कार, संस्कृति अवॉर्ड, गिरिजा कुमार माथुर सम्मान, फ़िराक़ गोरखपुरी सम्मान आदि अनेक पुरस्कार प्राप्त हैं। कई कविताओं के भारतीय और विदेशी भाषाओं में अनुवाद प्रकाशित हैं। कुछ कविताएँ मास्को विश्वविद्यालय के एम.ए. के पाठ्यक्रम में शामिल हैं।
दो दर्जन से अधिक टीवी धारावाहिकों और ओटीटी प्लेटफॉर्म के शोज के स्क्रिप्ट का प्रमुख हिस्सा रहे बोधिसत्व के क्रेडिट में शिखर और 'धर्म' जैसी फ़िल्में भी शामिल है। पिछले दिनों स्टार प्लस पर प्रसारित हुए धारावाहिक 'विद्रोही' का निर्माण अपने प्रोडक्शन हाउस 'गाथा प्रोडक्शंस से किया है।
पत्नी कवयित्री आभा बोधिसत्व, बेटे डॉ. यतीन्द्र और बेटी भाविनी के सत्संग में मुम्बई में रहते हैं और निरन्तर साहित्य और सिनेमा के साथ टीवी धारावाहिक के लिए लेखन और निर्माण में व्यस्त है।

वाणी प्रकाशन और भारतीय ज्ञानपीठ द्वारा प्रकाशित बोधिसत्व का साहित्य-संसार
• महाभारत : यथार्थ कथा
• दु:ख तंत्र

आपका हार्दिक स्वागत है, बोधिसत्व जी!

धर्मवीर भारती जन्मशती उत्सव 2025
📅 तारीख: 16 जनवरी 2025
📍 स्थान: मुक्ति सभागार, मुंबई, भारत

#Vanidharmveerbharati #dharmveerbharatijanmshatabdiutsav #dharmveerbharati2025 #DharmveerBharti #धर्मवीरभारतीकवितागोष्ठी2025 #लोकापर्ण #GunahonKaDevta #गुनाहोंकादेवता #बोधिसत्व #Bodhisatva